Z m l u v a č. ...............
o prevode vlastníctva nebytového priestoru
uzavretá §588 a nasl. zákona č. 40/1964 Z.z. Občiansky zákonník v znení neskorších predpisov  a v zmysle zákona NR SR č. 182/1993 Z.z. o vlastníctve bytov a nebytových priestorov v znení neskorších predpisov 
(ďalej len "zmluva")

Predávajúci:      	Hlavné mesto Slovenskej republiky Bratislava
                            Primaciálne námestie 1, 814 99 Bratislava
                            IČO :               603 481
                            zastúpené:     Ing. arch. Matúš Vallo
                            primátorom Hlavného mesta SR Bratislavy
                            
                            v správe Mestskej časti Bratislava – Ružinov
                            Mierová 21, 827 05 Bratislava,
                            zastúpená:  Ing. Martin Chren
                                                starosta Mestskej časti Bratislava - Ružinov
                            bank.spojenie: Prima banka Slovensko, a.s.
                            číslo účtu:	     1800182003/5600
                             IČO :               603 155
                             DIČ :               2020699516

                            (ďalej len "predávajúci")

Kupujúci:
	
Meno a priezvisko:             .............................................................
Rodné priezvisko:              ............................................................. 
Dátum narodenia:              .............................................................
Rodné číslo:                       ............................................................. 
Adresa/trvale bytom:          ................................ ............................
Štátna príslušnosť:              ............................................................ 

 (ďalej len "kupujúci" a spolu s "predávajúcim", ďalej len "zmluvné strany")

Úvodné ustanovenia
Prevod vlastníctva nebytového priestoru vrátane spoluvlastníckeho podielu na spoločných častiach a spoločných zariadeniach hospodárskeho bloku schválilo Miestne zastupiteľstvo mestskej časti Bratislava-Ružinov uznesením č. 243/XII/2024 zo dňa 25.06.2024, v zmysle ktorého bol schválený spôsob prevodu vlastníctva nehnuteľného majetku formou vyhlásenia obchodnej verejnej súťaže a konkrétne podmienky obchodnej verejnej súťaže (ďalej len „Uznesenie MZ“). Táto zmluva sa uzatvára na základe výsledkov obchodnej verejnej súťaže. 
K prevodu vlastníctva nehnuteľného majetku podľa tejto zmluvy bol v súlade s čl. 80 ods. 5 Štatútu hlavného mesta SR Bratislavy udelený predchádzajúci súhlas primátora hlavného mesta SR Bratislavy dňa 05.10.2023 pod číslom MAGS OEaTSN-39922/23-516080 (ďalej len „predchádzajúci súhlas primátora hl. mesta“).

	Čl. 1
Predmet zmluvy
1.	Predávajúci je výlučným vlastníkom nebytového priestoru č. 4 o výmere 149,82 m2, druh nebytového priestoru: iný nebytový priestor, nachádzajúcom sa na 1.NP budovy so súpisným číslom 3153, druh stavby: Iná budova, hospodársky blok, na ulici Kostlivého, číslo vchodu 17, v Bratislave, ktorý je vybudovaný na pozemkoch parcely registra „C“ KN parc. č. 1400/86, parc. č. 1400/85, parc. č. 1400/115,  parc. č. 1400/114, parc. č. 1400/113, parc. č. 1400/87 a parc.č. 1400/6, zapísaný na liste vlastníctva č. 5535 vedenom Okresným úradom Bratislava, katastrálnym odborom pre okres: Bratislava II, Obec: Bratislava-Ružinov, katastrálne územie: Ružinov, vrátane spoluvlastníckeho podielu na spoločných častiach a spoločných zariadeniach domu o veľkosti 14982/46785.
2.	Pozemky, na ktorých je budova hospodárskeho bloku postavená,  parcely registra "C" evidované na katastrálnej mape:
-	parcela číslo 1400/86, druh pozemku zastavané plochy a nádvoria o výmere 139 m2,
-	parcela číslo 1400/85, druh pozemku zastavané plochy a nádvoria o výmere 179 m2,
-	parcela číslo 1400/114, druh pozemku zastavané plochy a nádvoria o výmere 85 m2,
-	parcela číslo 1400/113, druh pozemku zastavané plochy a nádvoria o výmere 32 m2,
-	parcela číslo 1400/115, druh pozemku zastavané plochy a nádvoria o výmere 14 m2,
 zapísané na liste vlastníctva 9161, katastrálne územie Ružinov, obec Bratislava-m.č. Ružinov, okres Bratislava II, na Okresnom úrade Bratislava, Katastrálny odbor,

-     parcela číslo 1400/6, druh pozemku zastavané plochy a nádvoria o výmere 150 m2,
-     parcela číslo 1400/87, druh pozemku zastavané plochy a nádvoria o výmere 9 m2,
zapísané na liste vlastníctva 7868, katastrálne územie Ružinov, obec Bratislava-m.č. Ružinov, okres Bratislava II, na Okresnom úrade Bratislava, Katastrálny odbor,

    (ďalej len "zastavaný pozemok"),  nie sú predmetom prevodu vlastníctva v zmysle tejto zmluvy. 

3.	Predmetom tejto zmluvy je prevod:
a)	vlastníctva nebytového priestoru č. 4 o výmere 149,82 m2 (ďalej len „nebytový priestor“) nachádzajúceho sa na 1.NP budovy so súpisným číslom 3153, druh stavby: Iná budova, hospodársky blok, na ulici Kostlivého, číslo vchodu 17, v Bratislave, (ďalej len „HB blok“), ktorý je vybudovaný na pozemkoch parcely registra „C“ KN parc. č. 1400/86, parc. č. 1400/85, parc. č. 1400/115,  parc. č. 1400/114, parc. č. 1400/113, parc. č. 1400/87 a parc.č. 1400/6, zapísaný na liste vlastníctva č. 5535 vedenom Okresným úradom Bratislava, katastrálnym odborom pre okres: Bratislava II, Obec: Bratislava-Ružinov, katastrálne územie: Ružinov,
b)	spoluvlastníckeho podielu na spoločných častiach a spoločných zariadeniach HB bloku o veľkosti 14982/46785.
4.	Vlastníctvo nebytového priestoru a spoluvlastníctvo spoločných častí a spoločných zariadení HB bloku predávajúci nadobudol na základe § 2 zákona č. 138/1991 Z.z. o majetku obcí  v znení neskorších predpisov a správu tohto majetku v súlade so Štatútom hlavného mesta SR Bratislavy nadobudla mestská časť Bratislava-Ružinov. 
5.	Kupujúci nadobúda predmet tejto zmluvy podľa ods. 3 tohto článku zmluvy do ................. vlastníctva v spoluvlastníckom podiele .................................. 

Čl. 2
Popis a rozloha nebytového priestoru

1.	Nebytový  priestor  sa  nachádza  na 1.NP   s celkovou  výmerou  podlahovej plochy 149,82 m2. Nebytový priestor je umiestnený vo vnútornej polohe HB bloku, je situovaný medzi dvomi inými nebytovými priestormi v objekte HB bloku. Pôdorys zameranie, priestor č. 4 v stavbe Hospodársky blok, je prílohou č. 1 tejto zmluvy. 

2.	Súčasťou nebytového priestoru je jeho vnútorné vybavenie, a to:

-	omietky jednovrstvové vápenné, keramické obklady v miestnosti hygienických zariadení bez sanitárnych zariaďovacích prvkov okrem jedného WC, rozvody elektrickej inštalácie, vnútorný vodovod – rozvody vody (SV, TÚV), vnútorné kanalizačné rozvody, rozvody ÚK – vykurovanie je diaľkové z centrálneho zdroja tepla, prípojka internet

3.	Vlastníctvo nebytového priestoru, vrátane jeho vybavenia, je ohraničené vstupnými dverami do nebytového priestoru vrátane zárubní a zvislými konštrukciami oddeľujúcimi nebytový priestor od spoločných častí a spoločných zariadení HB bloku. 

Čl. 3
Určenie a popis spoločných častí a spoločných zariadení HB bloku 

1.	S vlastníctvom nebytového priestoru je spojené spoluvlastníctvo spoločných častí a spoločných zariadení HB bloku.

2.	Spoločnými časťami HB bloku sú najmä:

-	základy, strecha, obvodové múry, priečelia, vodorovné nosné a izolačné konštrukcie a zvislé nosné konštrukcie.

3.	Spoločnými zariadeniami HB bloku sú najmä:

-	bleskozvody, vodovodné, teplovodné, kanalizačné, elektrické prípojky a rozvody. 

4.	Predávajúci s nebytovým priestorom prevádza na kupujúceho spoluvlastnícky podiel na spoločných častiach a spoločných zariadeniach HB bloku, ktorého veľkosť je 14982/46785.

Čl. 4
Technický stav HB bloku a nebytového priestoru

Kupujúci vyhlasuje, že pred uzavretím tejto zmluvy sa oboznámil so stavom nebytového priestoru a HB bloku, jeho stav mu je dobre známy a nebytový priestor vrátane spoluvlastníckeho podielu na spoločných častiach a spoločných zariadeniach HB bloku kupuje v stave, v akom sa nachádza, stojí a leží ku dňu podpísania tejto zmluvy. 

Čl. 5
Úprava práv k pozemku

Zastavaný pozemok definovaný v čl. 1 ods. 2 tejto zmluvy  nie je predmetom prevodu vlastníctva v zmysle tejto zmluvy. 

	Čl. 6
Kúpna cena a platobné podmienky
1.	Predávajúci prevádza kupujúcemu nebytový priestor uvedený v čl. 1 ods. 2 písm. a) tejto zmluvy vrátane spoluvlastníckeho podielu na spoločných častiach a spoločných zariadeniach HB bloku o veľkosti 14982/46785 za dohodnutú cenu .................. EUR, slovom ................ euro a ................ centov (ďalej len " kúpna cena"). Kupujúci  sa zaväzuje uhradiť predávajúcemu 100% z kúpnej ceny v zmysle tohto článku zmluvy.
2.	Kupujúci nebytový priestor  vrátane spoluvlastníckeho podielu na spoločných častiach a spoločných zariadeniach HB bloku za dohodnutú cenu kupuje. 
3.	Kupujúci uhradil na účet mestskej časti Bratislava-Ružinov pred podpisom tejto zmluvy finančnú zábezpeku vo výške 63 366,- Eur, slovom šesťdesiattritisíc tristošesťdesiatšesť Eur, ktorá bude v súlade so schváleným Uznesením MZ započítaná s kúpnou cenou. Predávajúci potvrdzuje, že úhrada finančnej zábezpeky v stanovenej výške podľa predchádzajúcej vety bola pripísaná na účet mestskej časti Bratislava-Ružinov. 
4.	V súlade s predchádzajúcim súhlasom primátora hl. mesta, mestská časť Bratislava-Ružinov sa v mene kupujúceho zaväzuje v stanovenej lehote, najneskôr do 30 dní odo dňa podpisu tejto zmluvy,  z prijatej finančnej zábezpeky uhradiť na účet hlavného mesta SR Bratislavy, vedenom v Československej obchodnej banke, a.s.,

          sumu vo výške:   31 683,- EUR, slovom tridsaťjedentisícšesťstoosemdesiattri euro,

          číslo účtu: 25826263/7500, IBAN: SK18 7500 0000 0000 2582 6263

           VS: 3 02 .......... 24

5.	Po započítaní finančnej zábezpeky s kúpnou cenou v zmysle tejto zmluvy a Uznesenia MZ sa kupujúci zaväzuje uhradiť do 30 dní odo dňa podpisu tejto zmluvy zostatok kúpnej ceny vo výške..................................EUR, slovom .......................euro a ...............centov,  a to na:

a)	účet mestskej časti Bratislava - Ružinov, vedenom v Prima banka Slovensko, a.s. 
sumu vo výške     ...............,- EUR,
             slovom ........................................ euro a ............................. cent,

             číslo účtu: 1800186004/5600, IBAN: SK34 5600 0000 0018 0018 6004, 
             VS: .................,
b)	účet hlavného mesta SR Bratislavy, vedenom v Československej obchodnej banke, a.s.,

               sumu vo výške     ......................,- EUR,

               slovom ...................................................... euro a ...................... cent,

               číslo účtu: 25826263/7500,      IBAN: SK18 7500 0000 0000 2582 6263
             
                        VS: 3 02 .......... 24,

čím je v zmysle schváleného Uznesenia MZ a v súlade s ustanoveniami tejto zmluvy kúpna cena za predmet tejto zmluvy podľa čl. 1 ods. 3 splatená. Kúpna cena sa považuje za uhradenú pripísaním na stanovený účet.
6.	Predávajúci a kupujúci sa dohodli, že ak kupujúci nedodrží svoj záväzok uvedený v ods. 5 tohto článku zmluvy, je povinný uhradiť zmluvnú pokutu vo výške 0,05% z kúpnej ceny za každý aj začatý deň omeškania a úroky z omeškania. 
7.	Zmluvné strany sa dohodli, že ak kupujúci nedodrží svoj záväzok v zmysle ods. 5 tohto článku zmluvy v stanovenej lehote, má predávajúci právo  od zmluvy odstúpiť bez predchádzajúceho písomného upozornenia a bez akýchkoľvek záväzkov a povinností, pričom táto zmluva sa v takom prípade od počiatku zrušuje. Odstúpenie je účinné dňom doručenia oznámenia o odstúpení od zmluvy predávajúcim kupujúcemu. Za doručenie sa považuje aj vrátenie zásielky odosielateľovi s oznámením o neprevzatí zásielky adresátom, resp. o nedoručiteľnosti zásielky.

	Čl. 7
Správa HB bloku
Kupujúci vyhlasuje, že ako vlastník pristúpi k jestvujúcej Zmluve o výkone správy podľa požiadaviek a v súlade s ustanoveniami §8 a §8a zákona č. 182/1993 Z.z. o vlastníctve bytov a nebytových priestorov v znení neskorších predpisov. Správu HB bloku vykonáva spoločnosť HomePro Správcovská, s.r.o., so sídlom: Račianska 153, 831 54 Bratislava, IČO: 44 934 556. Predávajúci poskytol pred podpisom tejto zmluvy kupujúcemu kópiu predmetnej Zmluvy o výkone správy. 

Čl. 8
Osobitné ustanovenia
1.	Predávajúci oboznámil kupujúceho s tým, že súčasne s vlastníctvom nebytového priestoru vzniká zo zákona k nebytovému priestoru v zmysle § 15 zákona č. 182/1993 Z.z. o vlastníctve bytov a nebytových priestorov v znení neskorších predpisov záložné právo v prospech ostatných vlastníkov nebytových priestorov v HB bloku na zabezpečenie pohľadávok vzniknutých z právnych úkonov týkajúcich sa HB bloku, spoločných častí a spoločných zariadení HB bloku a na zabezpečenie pohľadávok vzniknutých z právnych úkonov týkajúcich sa nebytového priestoru v HB bloku, ktoré urobil vlastník nebytového priestoru v HB bloku. Kupujúci berie túto skutočnosť na vedomie. 
2.	Predávajúci oboznámil kupujúceho s tým, že na liste vlastníctva č. 5535 v časti „C“: ŤARCHY je zapísané „Právo stavby na pozemku zodpovedajúce vecnému bremenu v prospech nadobúdateľov nebytových priestorov v hospodárskom bloku súp. č. 3153 podľa § 23 ods. 5 zákona č.182/93 Z.z.“.  Kupujúci berie túto skutočnosť na vedomie.
3.	Predávajúci vyhlasuje, že na nebytovom priestore vrátane spoluvlastníckeho podielu na spoločných častiach a spoločných zariadeniach HB bloku neviaznu žiadne dlhy, vecné bremená a iné ťarchy, okrem tých, ktoré sú uvedené v tejto zmluve a že je výlučným vlastníkom nebytového priestoru vrátane spoluvlastníckeho podielu na spoločných častiach a spoločných zariadeniach HB bloku a na základe tejto skutočnosti je oprávnený previesť na kupujúceho vlastnícke právo k predmetu tejto zmluvy. 
4.	Kupujúci v zmysle zákona NR SR č. 18/2018 Z.z. o ochrane osobných údajov v znení neskorších predpisov dáva svoj súhlas pre predávajúceho so spracúvaním osobných údajov v informačnom systéme, ktorého prevádzkovateľom je mestská časť Bratislava-Ružinov a súhlasí so spracúvaním osobných údajov pre vymedzený účel - prevod nebytového priestoru vrátane spoluvlastníckeho podielu na spoločných častiach a spoločných zariadeniach HB bloku v rozsahu: titul, meno, priezvisko (aj predchádzajúce a rodné), dátum narodenia, rodné číslo, adresa trvalého pobytu, rodinný stav, štátna príslušnosť. 

Čl. 9
Odovzdanie a prevzatie predmetu zmluvy
1.	Mestská časť Bratislava-Ružinov v mene predávajúceho je povinná v lehote najneskôr 30 dní po tom, čo bude zo strany kupujúceho v prospech predávajúceho úplne a bezo zvyšku zaplatená celková kúpna cena v zmysle čl. 6 ods. 5 a ods. 6 tejto zmluvy: 
a)	odovzdať kupujúcemu faktickú držbu a prenechať užívanie nebytového priestoru vrátane spoločných častí a spoločných zariadení HB bloku;
b)	odovzdať kupujúcemu všetky kľúče od vstupných dverí do nebytového priestoru, príp. spoločných častí a spoločných zariadení HB bloku.
2.	Predávajúci je povinný odovzdať nebytový priestor v stave známom kupujúcemu z obhliadky tak, ako to vyplýva z fotodokumentácie, ktorá bude tvoriť prílohu Protokolu o odovzdaní a prevzatí nebytového priestoru. 
3.	O odovzdaní a prevzatí nebytového priestoru zmluvné strany spíšu písomný Protokol o odovzdaní a prevzatí nebytového priestoru, obsahom ktorého predovšetkým je:
a)	zhodnotia či stav nebytového priestoru zodpovedá skutočnostiam uvedeným v tejto zmluve,
b)	vytknú a podrobne opíšu príp. dodatočne zistené vady a nedostatky, ktoré neboli zistené na nebytovom priestore v čase podpisu tejto zmluvy,
c)	vykonávajú odpis stavu meradiel spotreby energií zavedených na nebytovom priestore; podľa nameraných hodnôt bude vyúčtovaná spotreba energií jednotlivých médií.
Zmluvné strany budú viazané týmito nameranými hodnotami pre prípad vzájomného vyrovnania v budúcnosti. 
d)	uvedú záznam o odovzdaní kľúčov a tiež príp. dokumentácie k nebytovému priestoru.
4.	Všetky dlhy a nedoplatky akéhokoľvek druhu či pôvodu viaznúce na nebytovom priestore vzniknuté predo dňom jeho odovzdania a prevzatia je povinný uhradiť predávajúci, pričom:
a)	všetky známe dlhy a nedoplatky je predávajúci povinný uhradiť v plnej výške v lehote podľa ods. 1 tohto článku zmluvy; 
b)	všetky prípadné dlhy a nedoplatky vyúčtované alebo zistené neskôr je predávajúci povinný uhradiť v plnej výške bez meškania na výzvu kupujúceho; v prípade nesplnenia si tejto povinnosti tieto neprechádzajú na kupujúceho a kupujúci za ne nezodpovedá. 
Všetky prípadné preplatky akéhokoľvek druhu či pôvodu spojené s nebytovým priestorom vzniknuté predo dňom jeho odovzdania a prevzatia vyúčtované alebo zistené neskôr, budú zo strany kupujúceho vyplatené v plnej výške bez meškania a bez výzvy predávajúcim, len ak budú vyúčtované a vyplatené kupujúcemu. 
5.	Kupujúci je bezprostredne po dni určenom v čl. 10 ods. 1 tejto zmluvy povinný prihlásiť sa u správcu HB bloku. 
Rovnakú povinnosť majú zmluvné strany aj vo vzťahu k dodávateľom médií s tým, že predávajúci je bezprostredne po dni odovzdania nebytového priestoru určenom v ods. 1 tohto článku tejto zmluvy, povinný sa odhlásiť, pričom kupujúci sa ku dňu odhlásenia predávajúceho k tomuto dňu prihlási. 

6.	V prípade porušenia povinností podľa ods. 1 tohto článku zmluvy zo strany predávajúceho, je kupujúci po doručení písomnej výzvy adresovanej predávajúcemu a po márnom uplynutí v nej kupujúcim určenej primeranej dodatočnej lehoty na odovzdanie nebytového priestoru,  ujať sa držby predmetu zmluvy jednostranne na spoločné a nerozdielne náklady predávajúceho. 

	Čl. 10
Nadobudnutie vlastníctva, podanie návrhu na vklad a prechod nebezpečenstva škody

1.	Právne účinky vkladu zo zmluvy vznikajú v súlade s § 28 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov (katastrálny zákon). Vlastníctvo k predmetu tejto zmluvy kupujúci nadobudne dňom právoplatnosti rozhodnutia príslušného orgánu katastra, ktorým sa povoľuje vklad vlastníckeho práva v zmysle tejto zmluvy. 
2.	Kupujúci touto zmluvou zároveň splnomocňuje predávajúceho k podaniu návrhu na vklad vlastníckeho práva do katastra nehnuteľností, pričom náklady spojené s podaním návrhu na vklad znáša v plnom rozsahu kupujúci. Kupujúci sa za týmto účelom zaväzuje pred podaním návrhu na vklad poskytnúť predávajúcemu kolkové známky v hodnote zodpovedajúcej výške správneho poplatku. Návrh na vklad vlastníckeho práva do katastra nehnuteľností podá predávajúci až po úhrade kúpnej ceny v zmysle článku 6 ods. 1 tejto zmluvy a v prípade omeškania platby až po zaplatení zmluvnej pokuty a úrokov z omeškania, v lehote najneskôr  10 dní. 
3.	V prípade, ak príslušný orgán katastra z akýchkoľvek dôvodov zamietne návrh na vklad alebo ak konanie o povolení vkladu zastaví alebo preruší, sú zmluvné strany povinné poskytnúť si vzájomnú súčinnosť a podniknúť všetky kroky potrebné k tomu, aby bol návrh na vklad opravený príp. opätovne podaný a následne povolený resp. aby sa v katastrálnom konaní čo najrýchlejšie pokračovalo. Kupujúci a predávajúci sa v tejto súvislosti zaväzujú opraviť chyby a ďalšie nezrovnalosti v tejto zmluve a bezodkladne doplniť údaje potrebné na účely konania súvisiaceho so zápisom vkladu vlastníckeho práva na základe tejto zmluvy do katastra nehnuteľností, a to prostredníctvom písomného dodatku, ktorý sa stane neoddeliteľnou súčasťou tejto zmluvy. 
4.	Ak povolenie vkladu vlastníckeho práva príslušným orgánom katastra k predmetu tejto zmluvy v prospech kupujúceho nebude možné dosiahnuť ani do 180 dní odo dňa podania návrhu na vklad v zmysle ods. 2 tohto článku zmluvy, a to zavinením niektorej zo zmluvných strán, je kupujúci oprávnený od tejto zmluvy písomným adresovaným úkonom odstúpiť. 
5.	Nebezpečenstvo škody (znehodnotenia, poškodenia, znečistenia, zhoršenia) na predmete tejto zmluvy prechádza na kupujúceho okamihom podpisu Protokolu o odovzdaní a prevzatí nebytového priestoru podľa ustanovenia čl. 9 ods. 3 tejto zmluvy.
6.	Zmluvné strany sú svojimi podpismi viazané až do právoplatnosti rozhodnutia príslušného orgánu katastra, ktorým sa povoľuje vklad vlastníckeho práva v zmysle tejto zmluvy.
7.	Práva a záväzky vyplývajúce z tejto zmluvy prechádzajú na právnych nástupcov zmluvných strán v celom rozsahu. Žiadna zo zmluvných strán nesmie postúpiť túto zmluvu ani žiadne práva a záväzky z nej vyplývajúce na tretiu stranu bez predchádzajúceho písomného súhlasu druhej zmluvnej strany. Akékoľvek takéto postúpenie v rozpore s ustanovením tejto zmluvy bude považované za neplatné a neúčinné. 

Čl. 11
Odstúpenie od zmluvy
1.	V súlade s ustanovením §48 zákona č. 40/1964 Z.z. Občiansky zákonník v znení neskorších predpisov zmluvné strany môžu odstúpiť od tejto zmluvy výlučne z dôvodov dojednaných v obsahu tejto zmluvy príp. z dôvodov ustanovených priamo v citovanom zákone; odstúpenie od zmluvy z akýchkoľvek iných dôvodov či bez dôvodu sa nepripúšťa. 
2.	Odstúpenie od zmluvy ako jednostranný právny úkon realizovaný ktoroukoľvek zo zmluvných strán voči druhej zmluvnej strany musí byť písomné a musí v ňom byť uvedený  dôvod odstúpenia.
3.	V prípade, ak dôjde k platnému odstúpeniu od tejto zmluvy, zmluvné strany sú povinné v lehote 15 pracovných dní odo dňa doručenia písomného odstúpenia od zmluvy druhej zmluvnej strane, vrátiť si vzájomne poskytnuté plnenia podľa tejto zmluvy a bez meškania uviesť všetky záležitosti týkajúce sa predmetu tejto zmluvy do pôvodného stavu. 
4.	Zmluvné strany sa naviac vzájomne dojednali, že v prípade, ak predávajúci pristúpi k zrealizovaniu právneho úkonu, ktorým platne odstúpi od tejto zmluvy v dôsledku zavineného porušenia povinnosti spôsobeného kupujúcim, má predávajúci zároveň popri tom právo požadovať od kupujúceho zaplatenie zmluvnej pokuty vo výške 2 500,- Eur.
Ustanovením o zmluvnej pokute nie je dotknutý nárok predávajúceho na náhradu škody, a to v plnej výške.

	Čl. 12
	Záverečné ustanovenia

1.	Zmluva je platná dňom podpísania obidvoma zmluvnými stranami. Táto zmluva je povinne zverejňovanou zmluvou podľa ust. § 5a zákona č.211/2000 Z.z. o slobodnom prístupe k informáciám v znení neskorších predpisov a nadobúda účinnosť podľa ust. § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia v Centrálnom registri zmlúv vedenom Úradom vlády SR. V zmysle uvedených predpisov preto zmluvné strany udeľujú svoj súhlas so zverejnením tejto zmluvy. 
2.	Táto zmluva sa vyhotovuje v  8 rovnopisoch, z toho predávajúci obdrží 5 rovnopisov, kupujúci 1 rovnopis a 2 rovnopisy sú určené pre Okresný úrad Bratislava, Katastrálny odbor. Rovnopis rozhodnutia o povolení vkladu Okresný úrad Bratislava, Katastrálny odbor, zašle účastníkom konania.
3.	Práva a povinnosti neupravené touto zmluvou sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi. 
Právo rozhodným, ktorým sa bude spravovať táto zmluva a všetky vzťahy z nej vyplývajúce a s ňou súvisiace, ako aj katastrálne konanie na ňu nadväzujúce, je platný právny poriadok Slovenskej republiky. Zmluvné strany sa dohodli, že v prípade sporu sú príslušnými na konanie o ňom všeobecné súdy Slovenskej republiky a ich rozhodnutiam sa bez výnimky podriadia. 

4.	Ak sa niektorá časť tejto zmluvy stane neplatnou, neúčinnou a/alebo nevykonateľnou nie je tým dotknutá platnosť, účinnosť a/alebo vykonateľnosť ostatných ustanovení tejto zmluvy, pokiaľ to nevylučuje samotná povaha takejto časti zmluvy. Zmluvné strany sa dohodli, že v takomto prípade vynaložia maximálne úsilie na konvalidáciu neplatnej, neúčinnej a/alebo nevykonateľnej časti zmluvy, ktorého obsah bude čo v najväčšej miere zodpovedať vôli zmluvných strán v čase uzatvorenia tejto zmluvy. 

5.	Akékoľvek zmeny a doplnky obsahu tejto zmluvy je možné vykonať iba po vzájomnej dohode zmluvných strán písomnou formou. 

6.	Zmluvné strany vyhlasujú, že ich zmluvná voľnosť nie je niečím obmedzená, zmluvu uzatvorili na základe ich slobodnej a vážnej vôle, zmluva nebola uzavretá v tiesni a za nápadne nevýhodných podmienok, zmluvu si prečítali, jej obsahu rozumeli a na znak súhlasu ju vlastnoručne podpísali. 

V Bratislave, dňa .....................			V Bratislave, dňa .....................

predávajúci:	kupujúci:

.................................................			 .................................................
Ing. arch. Matúš V a l l o                                                       
primátor hlavného mesta    
SR Bratislavy
na základe splnomocnenia                                         
zo dňa 13.12.2022
číslo MAGS OEaTSN – 64845/22-548028
Ing. Martin Ch r e n  
starosta mestskej časti 
Bratislava - Ružinov

Prílohy: 

1.	Pôdorys zameranie, priestor č. 4 v stavbe Hospodársky blok podľa znaleckého posudku č. 12/2023 zo dňa 27.04.2023. 
2.	Potvrdenie správcu, že vlastník nebytového priestoru v dome nemá žiadne nedoplatky na úhradách za plnenia spojené s užívaním bytu alebo nebytového priestoru v dome a na tvorbe fondu prevádzky, údržby a opráv.